Document ID: /roh_data/filtered/fineweb-2-filterrobots_roh.jsonl.gz/13636

Nagins gronds donns a chaschun da bova en Val Carrera
- Actualisà Mesemna, 9.8.2017, 12:10
Sin la lingia da la Viafier retica en Surselva curseschan ils trens puspè tenor urari. Suenter che la ferma plievgia ha inundà ina part dal binari tranter Valendau e Versomi è la lingia puspè libra.
Gronds donns n'haja betg dà. Quai ha communitgà la Viafier retica. Dapi ier saira las set fin questa damaun las 07:40 è la lingia stada bloccada. Ils passagiers èn vegnids transportads cun bus.
En las ulteriuras parts dal Grischun n'hai dà naginas bovas u impediments da traffic pli gronds. Quai ha communitgà la Polizia chantunala.
RR novitads 06:00++